Home > Plumbing > Bathroom Accessories > Hooks > Modern Plumbing > InterDesign 93371 Formbu Peg Rack Hook
Coordinating ItemsInterDesign 85542 Formbu Trash Can… $31.04 InterDesign 91627 Formbu Peg Rack Hoo… $19.97 InterDesign 91617 Formbu Peg Coat Rac… $18.02 People Who Viewed This Also ViewedNameeks H13/3-08 Holiday Triple$63.00
8/21/2014 6:30:12 PM Rowland Brown (story), George Rosener (screen play), George Rosener (dialogue)
Lew Ayres, Charles Judels, Dorothy Mathews, Leon Janney, Genres: Tweede Kongokoors-sterfte vanjaar - Gesondheid - Republikein
Saturday, August 19th, 05:10:51
Tweede Kongokoors-sterfte vanjaar
Pasop vir bosluise
11 August 2017 | Gesondheid
Henriette Lamprecht - 'n Man van die Omusatistreek is Woensdag in die sentrale hospitaal in Windhoek aan Kongokoors dood. Die 63-jarige man is Maandag in die hospitaal se isolasie-eenheid opgeneem. Hy is op Vrydag 4 Augustus in 'n private hospitaal met simptome van kopseer, lyfseer, naarheid en braking opgeneem.
Volgens die waarnemende sekretaris van die ministerie van gesondheid en maatskaplike dienste is die oorledene meer as 'n week gelede deur 'n bosluis gebyt.
Me. Bertha Katjivena het tydens 'n mediakonferensie in Windhoek gesê die oorledene het op 1 Augustus van die Uukwandongo-nedersetting in die Okahao-distrik af vir 'n geleentheid na die hoofstad gereis.
"Bloedtoetse wat na Suid-Afrika gestuur is, het bevestig dat hy Kongokoors gehad het," het Katjivena gesê.
Volgens Katjivena is beamptes van die ministerie in samewerking met ander lynministeries, waaronder die ministerie van landbou se veeartsenydienste, besig met ondersoeke in die distrik in die Omusatistreek vanwaar die oorledene afkomstig is.
"'n Aktiewe gevallestudie duur voort en die inwoners van die nedersetting word daagliks noukeurig gemonitor."
Sy het voorts beklemtoon alle persone wat in kontak met die oorledene was, is deel van dié daaglikse proses.
Tans is drie mense wat in nabye kontak met die oorledene was vir waarneming in Windhoek se sentrale hospitaal se isolasie-eenheid opgeneem.
Dr. Charles Sagoe-Moses, die Wêreldgesondheidsorganisasie (WHO) se verteenwoordiger in Namibië, het verseker "al die nodige stappe word geneem om die geval te beheer en te verhoed dat dit verder versprei".
"Die verlede het ons geleer en bewys ons het die nodige roetines en maatreëls en is toegerus om dit te hanteer," het Sagoe-Moses gesê.
Iemand met Kongokoors het onder meer 'n skielike hoë koors, kopseer, rugpyn, pyn in sy of haar ledemate, 'n stywe nek en 'n veluitslag. Die man was ook in kontak met 'n iemand met soortgelyke simptome of diere wat met bosluise besmet of deur 'n bosluis gebyt is.
Kongokoors kan deur bosluisbyte of die hantering van bosluise met kaal hande oorgedra word. Dieselfde geld vir direkte kontak met besmette dierebloed en -organe, insluitend die slag van diere met bosluise, die hanteer van besmette linne en klere, liggaamsvloeistowwe van 'n persoon wat met die siekte besmet is, asook die liggaam van 'n persoon wat aan die siekte gesterf het.